Лионел Месси

Лионе́л Андре́с Ме́сси Куччитти́ни (; 24 июни 1987, Росарио, Санта-Фе, Аргентина) — футболбози аргентинии бошгоҳи «Интер Майами» ва сарвони тими миллии Аргентина. Ӯ аввалин футболбозе аст, ки 8 маротиба Тӯби тилло  ва 6 бор Кафши тиллоро соҳиб шудааст, инчунин қаҳрамони ҷаҳон дар соли 2022 мебошад.

 Зиндагинома 
Лионел Месси 24 июни соли 1987 дар шаҳри Росарио, Аргентина ба дунё омадааст. Падараш Хорхе Орасио Месси, модараш Селия Мария Месси мебошад. Месси футболро аз панҷсолагиаш дар бошгоҳи «Грандоли» сар кард. Дастпарвари академияи футболи «Барселона», дар ҳайати асосии «Барселона» аз синни 17-солагиаш бозӣ кардааст. Ҳамроҳи «Барселона» 4 маротиба ғолиби Лигаи Қаҳрамонҳои УЕФА, 8 бор соҳиби қаҳрамони Испониё, 4 маротиба соҳиби Ҷоми Испониё, 4 маротиба соҳиби Суперҷоми Испониё, 3 маротиба соҳиби Суперҷоми Урупо, 3 маротиба соҳиби Ҷоми ҷаҳонии бошгоҳҳо гаштааст. Лионел Месси 5 маротиба голзани беҳтарини Лигаи Қаҳрамонҳо ва 3 маротиба чемпионати Испониё буд.

Солҳои 2005 ва 2007—2013, 2015 ӯ «Бозигари беҳтарини сол дар Аргентина», дорандаи 7 ҷоиза барои «Бозигари беҳтарини аргентинӣ дар хориҷи кишвар» аст. Солҳои 2007, 2009, 2010 ва 2011 «Бозигари беҳтарини чемпионати Испониё» буд.

 Ҷоизаҳо 
Лионел Месси соли 2009 беҳтарин «Бозигари тимҳои клубии Аврупо» ва ҳуҷумкунандаи Лигаи чемпионҳои Аврупо шинохта шуд. Ҳамон сол ӯ соҳиби мукофоти ФИФА «Тӯби тилоӣ» маҷаллаи "Франс Футбол" («France Football»)-и Фаронса ҳамчун футболбозӣ беҳтарини Аврупо ва унвони «Бозигари сол, ФИФА» ҳамчун футболбозӣ беҳтарини ҷаҳон аз рӯи баҳои (версияи) ФИФА шинохта шуд. Соли 2010 соҳиби унвони «Футболбози беҳтарини ҷаҳон» соҳиби мукофоти ФИФА «Тӯби тилоӣ». Соли 2011 соҳиби унвони «Беҳтарин бозигари клубии Аврупо» ва соҳиби «Тӯби тилоӣ» гардид. Дар соли 2012 ӯ аввалин футболбозе гардидааст, ки 7 маротиба дорандаи мукофоти ФИФА «Тӯби тилоӣ» («France Football») ва мукофоти «Бутсаи тилоӣ» (2010, 2012 ва 2013) шуд. Соли 2021 Лионел Месси футболбози маъруфи собиқи бошгоҳи Барселона ва муҳоҷими кунунии аргентинии бошгоҳи Порис Сент-Жермен (ПСЖ) — ҳафтумин бор баранди ҷоизаи «Тӯби тилоӣ» шуд ва унвони беҳтарин футболбози солро ба даст овард. Ин ҷоизаро ҳамасола маҷаллаи "Франс Футбол"-и Фаронса барои беҳтарин бозигари сайёра эҳдо мекунад. Пештар аз ин Месси дар солҳои 2009, 2010, 2011, 2012, 2015 ва 2019 барандаи ин ҷоиза шуда буд.. (мукофот барои нишонзани беҳтарин дар чемпионати дохилии (Аврупо), соле 1 маротиба супорида мешавад.) гардидааст.

 Рекордҳо 
 Ягона футболбозе, ки дорандаи 7-каратаи мукофоти ФИФА «Тӯби тилоӣ» («France Football») аст.
 Голзани беҳтарин дар таърихи тими «Барселона»: 502 гол (2016)
 Голзани беҳтарин дар таърихи тими «Барселона» (бозиҳои расмӣ): 474 гол (2016)
 Голзани беҳтарин дар таърихи чемпионати Испания: 383 гол (2018)
 Голзани беҳтарин дар таърихи суперҷоми Испания: 12 гол (2016)
 Голзани беҳтарин дар таърихи суперҷоми Аврупо: 3 гол (2016)
 Ҷавонтарин бозингар дар таърихи тими мунтахаби Аргентина, ки дар чемпионати ҷаҳон гол задааст (18 солаву 357 рӯза)
 Ҷавонтарин футболбозест, ки соҳиби мукофоти ФИФА «Тӯби тилоӣ» («France Football») гаштааст (24 солаву 199 рӯза)

 Эзоҳ 

 Сарчашма 

Гурӯҳ:Зодагони 24 июн
Гурӯҳ:Зодагони соли 1987
Гурӯҳ:Ҳуҷумкунандагони футбол
Гурӯҳ:Футболбозони Аргентина
Гурӯҳ:Футболбозони тими миллии футболи Аргентина
Гурӯҳ:Қаҳрамонони олимпӣ дар футбол
Гурӯҳ:Қаҳрамонони Ҷоми ҷаҳонии футбол
Гурӯҳ:Қаҳрамонони Амрикои Ҷанубӣ дар футбол
Гурӯҳ:Барандагони «Тӯби тило»
Гурӯҳ:Барандагони «Кафши тило»
Гурӯҳ:Бозигарони БФ «Барселона С»
Гурӯҳ:Бозигарони БФ «Барселона Б»
Гурӯҳ:Бозигарони БФ «Барселона»
Гурӯҳ:Бозигарони БФ «Пари Сен-Жермен»
Гурӯҳ:Бозигарони БФ «Интер Майами»